**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.366/14(prot. Nr.14, 17.§) |

Par zemesgabala Priekules ielā

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, 6.1 panta 11 daļu un pārejas noteikumu 11.punktu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 53., 56. un 137.punktu, izskatot Liepājas rajona Vērgales pagasta zemnieku saimniecības “Kalniņkalni” 2022.gada 13.septembra iesniegumu Nr.22/06 “Par nomas līguma pagarināšanu”, zemes nomas līgumu, kas 2012.gada 5.oktobrī noslēgts starp Liepājas pilsētas pašvaldību un Liepājas rajona Vērgales pagasta zemnieku saimniecību “Kalniņkalni”, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 26.septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Pagarināt 2012.gada 5.oktobrī noslēgto zemes nomas līgumu ar Liepājas rajona Vērgales pagasta zemnieku saimniecību “Kalniņkalni” (reģistrācijas Nr.42101024710; juridiskā adrese: “Kalniņi”, Vērgales pagasts, Dienvidkurzemes novads) par zemesgabala Liepājā, Priekules ielā (kadastra apzīmējums 1700 042 0833) daļas 299 kv.m platībā nomu autostāvvietai veikala Ganību ielā 146A, Liepājā apmeklētājiem uz laiku līdz 2027.gada 4.oktobrim, ieskaitot nomas līguma termiņā faktiskās nomas attiecības par laiku no 2022.gada 4.oktobra līdz vienošanās par līguma termiņa pagarināšanu spēkā stāšanās dienai.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2012.gada 5.oktobrī noslēgtajā zemes nomas līgumā noteikto vērtējumu.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja Liepājas rajona Vērgales pagasta zemnieku saimniecības “Kalniņkalni” vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |